Въз основа на резултатите от одита на ИКАО и препоръките вследствие на мисията за техническо съдействие DCA на Тайланд и въздушният превозвач Thai Airways International, бяха поканени за технически консултации в Брюксел, за да се събере допълнителна информация за краткосрочните, средносрочните и дългосрочните корективни действия на DCA. Както DCA на Тайланд, така и Thai Airways International приветстваха тази покана и предоставиха по прозрачен начин цялата поискана преди срещата информация.
 (121)
 По време на техническите консултации, които се проведоха на 3 юни 2015 г., както DCA, така и Thai Airways International показаха решимост да се ангажират и предоставиха възможно най-пълна информация. DCA подчерта, че правителството на Тайланд напълно осъзнава значението на безопасността на гражданското въздухоплаване и е поело ангажимент да предостави необходимите средства за подобряване на системата за надзор на безопасността на DCA на Тайланд, което скоро ще бъде реорганизирано в орган за гражданското въздухоплаване на Тайланд и ще има значително по-голям бюджет.
 (122)
 Thai Airways International представи по ясен начин своята система за управление на безопасността и качеството. Въздушният превозвач показа, че е в състояние да гарантира необходимото съответствие с международните стандарти за безопасност.
 (123)
 Комисията е на мнение, че наличната информация за безопасността не обосновава решение за налагане на забрана или оперативни ограничения на въздушните превозвачи, сертифицирани в Тайланд. Комисията обаче счита, че положението следва да продължи да бъде следено отблизо.
 (124)
 Поради това и в съответствие с общите критерии, определени в приложението към Регламент (ЕО) No 2111/2005, се приема, че на този етап няма основания за изменение на списъка на Съюза на въздушните превозвачи, които са предмет на оперативна забрана в границите на Съюза, по отношение на въздушни превозвачи от Тайланд.
 (125)
 Чрез приоритетни наземни инспекции в съответствие с Регламент (ЕС) No 965/2012 държавите членки ще продължат да следят дали въздушните превозвачи, сертифицирани в Тайланд, ефективно прилагат съответните стандарти за безопасност.
 (126)
 В случай че постъпи каквато и да е информация, имаща отношение към безопасността и указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Йемен
 (127)
 С писмо от 10 април 2015 г. Комисията отправи запитване до органа за гражданското въздухоплаване и метеорология на Йемен (CAMA), дали влошаващата се обстановка на несигурност в Йемен засяга способността на CAMA да осигурява надзора на безопасността на въздушните превозвачи, сертифицирани в Йемен.
 (128)
 На 18 май 2015 г. въздушният превозвач Yemen Airways (Yemenia) съобщи на Комисията, че поради влошаващата се обстановка в Йемен той е преустановил дейността си в края на март 2015 г. Освен това в съобщението на Yemenia бе посочено, че неговите въздухоплавателни средства са били подслонени на различни места извън Йемен. С писмо от 1 юни 2015 г. CAMA информира Комисията, че въздухоплавателните средства на Yemenia вече не се намират в Йемен и че CAMA възнамерява да съгласува своите задължения по надзор на безопасността с въздухоплавателните органи в държавите, където се намират понастоящем въздухоплавателните средства. В същото писмо CAMA посочи, че поради влошаващата се